钦定古今图书集成/方舆汇编/职方典/第1493卷 > 顺宁府学校考 通志
## 钦定古今图书集成/方舆汇编/职方典/第1493卷 > 顺宁府学校考 通志

本府

顺宁府儒学　在府治西南。明万历三十四年，巡抚都御史陈用宾奏建，知府余懋学创修。代更倾圮，人谓“地脉稍薄，人文未畅。”

皇清康熙八年，知府许弘勋卜“支龙”之麓而迁之鼎。

建“大成” 、棂星二门、“名宦” 、乡贤二祠，凿泮池，规制具备。知府胡朝宾修葺。康熙二十二年奉

旨“郡邑重修”，知府刘芳声修葺。

义学　有三：一在育贤馆，一在龙泉寺，一在落党立勒村。知府徐欐、通判李灿捐俸延师训课学田　。康熙三十六年，知府董永艾将旧设本府随印田租四十石捐入义馆，岁给生徒。久废外州。

云州儒学　在州治右。明万历三十四年，巡抚陈用宾奏建。明末，贼焚。

皇清定鼎以来，署州事经历董永茂因儒生杨朝栻。

等呈请迁学于守备旧署。十一年，知州舒畅督率生儒捐资修葺，堂垣门道一切俱备。学未设官，归顺宁教授约束。

义学　有三：一在本城文昌宫，一在旧城三教寺，一在猛郎五福寺。康熙二十九年，知州陆荣登捐俸延师训课。